stanford-oval/wikipedia huggingface dataset:
אליפות ארצות הברית הפתוחה 1967
התחרות > תחרות זוגות נשים

בתחרות השתתפו 32 זוגות. לקראת התחרות, 2 זוגות החזקות דורגו כדלקמן:
רוזמרי קזאלס/בילי ג'ין קינג (ארצות הברית ארצות הברית), ניצחו בתחרות
מריה בואנו (ברזיל ברזיל)/וירג'יניה וייד (הממלכה המאוחדת הממלכה המאוחדת), הודחו בסיבוב השלישי
במשחק הגמר רוזמרי קזאלס/בילי ג'ין קינג מארצות הברית התמודדו מול הזוג האמריקאי הלא מדורג מרי אן הייזל/דונה פלויד וניצחו אותן ב-3 מערכות.
התחרות > תחרות זוגות מעורבים

בתחרות השתתפו 32 זוגות. היא נערכה בפרבר של בוסטון. לא בוצע דירוג של הזוגות החזקים.
במשחק גמר מנצחי תחרות 1966 בילי ג'ין קינג (ארצות הברית)/אוון דוידסון (אוסטרליה) התמודדו מול רוזמרי קזאלס/סטן סמית (ארצות הברית) וניצחו ב-2 מערכות.
הערות שוליים

↑  מיקום תחרויות
ג'ון ניוקומב, מנצח תחרות הנשים
בילי ג'ין קינג, מנצחת תחרות הנשים
סוזן האף

| --- | --- |

 לידה:  20 מרץ 1961 (בת 63) ארצות הברית
 ענף מדעי:  גאופיזיקה וסיסמולוגיה
 מקום מגורים:  קליפורניה
 עיסוק:  מדענית וסופרת מדע
 מקום לימודים:  אוניברסיטת קליפורניה בברקלי 
 מוסדות:  הסקר הגאולוגי של ארצות הברית 
 תרומות עיקריות
 ניטור רעידות אדמה והנחלת ידע על רעידות אדמה לציבור, גילוי הטופוגרפיה כגורם משפיע במיוחד על תגובת אתר סייסמית
 
סוזן אליזבט הָאף (באנגלית: Susan Elizabeth Hough;‏ נולדה ב-20 במרץ 1961) היא גאופיזיקאית וסייסמולוגית במכון הגאולוגי של ארצות הברית בפסדנה, קליפורניה, והייתה המדענית האחראית על המשרד. היא שימשה כעורכת ותורמת בכתבי עת רבים, והיא עורכת תורמת למגזין Geotimes (אנ'). היא מחברם של חמישה ספרים, כולל Earthshaking Science (Princeton).
קריירה מדעית

האף סיימה את לימודיה באוניברסיטת קליפורניה, ברקלי ב--1982, והיא בוגרת אוניברסיטת קליפורניה, סן דייגו, שם קיבלה את הדוקטורט שלה בגיאופיזיקה, ממכון סקריפס לאוקיינוגרפיה (אנ') ב-1987. מ-1998 עד 2004 היא כיהנה במועצת המנהלים של האגודה הסיסמולוגית האמריקאית (אנ'), ומ-2006 עד 2009 במועצת המנהלים של המרכז לרעידות האדמה של דרום קליפורניה (אנ').
לאחר רעידת האדמה בהאיטי ב-2010, הובילה הָאף את צוות המכון הגאולוגי של ארצות הברית, שהופקד שם על התקנת תחנות סייסמיות ומדי תאוצה. ה-.U.S.G.S תורם למאמצי הנדסת רעידות אדמה (אנ') על ידי שיפור הניטור והדיווח על רעידות אדמה באמצעות ה-U.S.G.S. Advanced National Seismic System) ANSS). האף וצוותהּ פרסו סייסמומטרים ניידים לתיעוד רעידות עוקבות, והיא ממשיכה לשתף פעולה עם סייסמולוגים מהאיטי להקמת ניטור סייסמי קבוע בארצם. אזורים שסובלים מסיכון מרעידות אדמה עתידיות, ממופים באמצעות "מיקרו-זונציה סייסמית" (אנ'), תוך שימוש בנתונים גאולוגיים מקומיים, כדי לאפיין את הסכנה הסיסמית (Seismic Hazard). בדרך כלל, ההשפעה של שכבות סלעי משקע נחשבת כגורם משמעותי בהגברת תאוצות הקרקע המקסימליות באתר, וגורמות לתגובת אתר סייסמית. אולם, טופוגרפיה מקומית לא נחשבה בהקשר זה. עם זאת, התוצאות שסיפקו הָאף וצוותה, הדגישו שהגברה טופוגרפית של תאוצות הקרקע, מילאה תפקיד מרכזי בגרימת נזקי רעידת האדמה ב-Pétion-Ville (אנ'), פרוור של הבירה פורט-או-פרינס, ובכך ערערה את ההשקפה המקובלת לגבי גורמים שיש לקחת בחשבון בעת ביצוע מיקרו-זונציה.
פרסומים > ספרים

Predicting the Unpredictable: The Tumultuous Science of Earthquake Prediction (2009), Princeton University Press
Richter's Scale: Measure of an Earthquake, Measure of a Man, a biography of famed seismologist Charles Richter (2007), Princeton University Press
After the Earth Quakes: Elastic Rebound on an Urban Planet (2005), Oxford University Press
Finding Fault in California: An Earthquake Tourist's Guide (2004), Mountain Press Publishing Company
Earthshaking Science: What We Know (and Don't Know) about Earthquakes (2004), Princeton University Press
The Great Quake Debate: The Crusader, the Skeptic, and the Rise of Modern Seismology (2020), University of Washington Press
פרסומים > מאמרים

האף פרסמה מאות מאמרים מדעיים וגם פופולריים – צר המקום מלציין אפילו את מקצתם.
הערות שוליים

↑  Susan Elizabeth Hough, Earthshaking Science: What We Know (and Don't Know) about Earthquakes, Princeton University Press
↑  David Zierler, Susan Hough, Geophysicist, Caltech - Heritage Project, May 2, 2022
↑  After the shock, Nature Geoscience 3, E1, 2010
↑  Science Behind Haiti Quake, Science News - California Academy of Sciences, October 20, 2010
↑  Hough, S., E., et al., 2010., Localized Damage Caused by Topographic Amplification During the 2010 M7.0 Haiti Earthquake, Nature Geoscience 3: pp. 778-782
↑  Brett Israel, Haiti Quake Offers Surprising Lesson About Earth's Surface, LiveScience, October 18, 2010
↑  Hough Susan Elizabeth, GoogleScholar
| --- | --- |
בקרת זהויות :  NLI: 987007312090005171  BIBSYS: 2057749  BnF: cb14466843k (data)  CiNii: DA13595421  GND: 133237443  ISNI: 0000 0000 6656 087X  LCCN: n2001008257  NKC: xx0094714  NLK: KAC201884495  NSK: 000500581  NTA: 305857266  ORCID: 0000-0002-5980-2986  RERO: 02-A017774505  SUDOC: 088718336  S2AuthorId: 3084999  VIAF: 235140   WorldCat (עם VIAF): 235140
פיוטר קושבוי

| --- | --- |

 לידה:  3 בינואר 1905 אולקסנדריה, פלך חרסון, האימפריה הרוסית האימפריה הרוסית
 פטירה:  30 באוגוסט 1976 (בגיל 71) מוסקבה, ברית המועצות ברית המועצות
 מקום קבורה:  בית הקברות נובודוויצ'יה 
 מדינה:  הרפובליקה העממית של אוקראינה, ברית המועצות 
 השכלה:  אקדמיית פרונזה  Moscow Higher Military Command School 
 השתייכות:  הצבא האדום הצבא האדום
 תקופת הפעילות:  1920–1976 (כ־56 שנים)
 דרגה:   מרשל ברית המועצות
 תפקידים בשירות
 מפקד ארמיית המשמר השישית  מפקד הארמייה החמישית  מפקד ארמיית המשמר ה-11  מפקד המחוז הצבאי של קייב  מפקד המחוז הצבאי הסיבירי   מפקד קבוצת הכוחות הסובייטים בגרמניה
 פעולות ומבצעים
 מלחמת האזרחים ברוסיה   מלחמת העולם השנייה
 עיטורים
                     
 
פיוטר קירילוביץ' קושבוי (ברוסית: Пётр Кири́ллович Кошево́й;‏ 3 בינואר 1905 – 30 באוגוסט 1976) היה מרשל סובייטי אשר פיקד על דיוויזיה וגיס במלחמת העולם השנייה. כיהן כמפקד קבוצת הכוחות הסובייטים בגרמניה בין 1965–1969.
ביוגרפיה

פיוטר קושבוי נולד בעיירה אולקסנדריה שבדרום האימפריה הרוסית (כיום זאת עיר באוקראינה למשפחה אוקראינית. ב-1920 התנדב לשירות צבא האדום. שירת ביחידת פרשים. נטל חלק בקרבות נגד צבאו של סימון פטלורה, נגד הצבא הפולני ונגד כוחותיו של נסטור מאכנו. לאחר תום מלחמת האזרחים נשאר לשרת בצבא. שנים 1924 - 1927 למד בבית ספר לקצינים. בתום הלימודים שירת בתפקידי פיקוד ומטה שונים ביחידות פרשים. בשנים 1936 - 1939 למד באקדמיה צבאית במוסקבה. לאחר מכן מונה לראש מטה של דיוויזיית פרשים. בשנת 1940 הועלה לדרגת פולקובניק ומונה למפקד דיוויזיית רגלים, אשר הוצבה במחוז צ'יטה.
לאחר הפלישה הנאצית לברית המועצות הדיוויזיה הועברה לחלק האירופאי של ברית המועצות. בדצמבר 1941 נכנסה הדיוויזיה לקרבות בחזית וולחוב. היא נלחמה כחלק מהארמייה ה-4 בניסיון לבלום את המתקפה הגרמנית דרום מזרחית ללנינגרד. בסופו של דבר המתקפה נבלמה, הכוחות יצאו למתקפת נגד והצליחו לשחרר את העיר טיחווין. במאי - יולי 1942 השתתפה דיוויזיה בפיקודו של קושבוי בחילוץ שרידי ארמיית ההלם השנייה מהכיתור. ביולי מונה קושבוי לפקד עם דיוויזיית המשמר ה-24. הדיוויזיה הזו נלחמה גם היא באזור לנינגרד.. באוקטובר הועלה קושבוי לדרגת גנרל מיור. בדצמבר 1942 הועברה הדיוויזיה לסטלינגרד. היא נטלה חלק בבלימת ניסיון גרמני לפרוץ מבחוץ את הכיתור הארמייה ה-6 בסטלינגרד. לאחר קרב סטלינגרד הועברה דיוויזיה לחזית הדרומית. היא נלחמה בצפון קווקז והשתתפה בחשרור העיר רוסטוב על הדון. באוגוסט 1943 מונה קושבוי לפקד על הגיס ה-63. לחם בקרב דנייפר התחתון ולאחר מכן בשחרור העיר מליטופול. הגיס בפיקודו של קושבוי הצטיין במיוחד בקרבות לשחרור חצי האי קרים. הגיס היה חוד החנית של הארמייה ה-51,פרץ ראשון לחצי האי ולתוך סבסטופול. על תפקודו בקרבות אלו הוענק לפיוטר קושבוי תואר גיבור ברית המועצות. הוא גם הועלה לדרגת גנרל-לייטננט. ביוני 1944 מונה קושבוי לפקד על הגיס ה-71. לחם במבצע בגרטיון. בינואר 1945 הוא מונה לפקד על הגיס ה-36 של המשמר. פיוטר קושבוי הצטיין במהלך מבצע פרוסיה המזרחית ובמיוחד בכיבוש קניגסברג. על כך הוענק לו בפעם השנייה תואר "גיבור ברית המועצות".
לאחר תום המלחמה הוא פיקד על ארמיית המשמר השישית, הארמייה החמישית ועל ארמיית המשמר ה-11. בשנת 1954 הוא הועלה לדרגת גנרל-קולונל ומונה למפקד המחוז הצבאי הסיבירי. בשנת 1960 מונה למפקד המחוז הצבאי של קייב. בשנת 1964 הוא הועלה לדרגת גנרל ארמייה. בינואר 1965 מונה למפקד קבוצת הכוחות הסובייטים בגרמניה. באפריל 1968 הוא הועלה לדרגת מרשל ברית המועצות. במהלך פלישת ברית המועצות לצ'כוסלובקיה פיקד קושבוי על כניסת כוחות הצבא הסובייטי מגרמניה המזרחית אל תוך צ'כוסלובקיה. באוקטובר 1969 סיים את תפקידו במזרח גרמניה ושב לברית המועצות. הוא מונה להיות חבר בצוות המפקחי הכלליים של המטה הכללי, תפקיד ייצוגי בלבד.
פיוטר קושבוי מת בביתו במוסקבה ב-30 באוגוסט 1976. הוא נקבר בבית העלמין נובודוויצ'יה.
שמעון ליכטנשטאדט

| --- | --- |
 לידה:  30 בדצמבר 1796 כ"ז באלול ה'תקנ"ו ליכטנשטאדט כיום הרוזנצין (אנ') שבצ'כיה
 פטירה:  21 באוגוסט 1868  (בגיל 71) ג' באלול ה'תרכ"ח האימפריה האוסטרית פראג, ממלכת בוהמיה
 מדינה:  האימפריה האוסטרו-הונגרית, האימפריה האוסטרית 
 תקופת הפעילות:  ? – 21 באוגוסט 1868 
 השתייכות:  פוסק
 תחומי עיסוק:  הלכה
 תלמידיו:  רבי אלעזר פלקלס, רבי יעקב גינצבורג, רבי בצלאל רנשבורג
 בני דורו:  רבי נחום טרייביטש, רבי שמואל לנדא
 חיבוריו:  שש המערכות
 צאצאים:  רבי קלמן
 
רבי שמעון ליכטנשטאדט (כ"ז באלול ה'תקנ"ו, 30 בדצמבר 1796 – ג' באלול ה'תרכ"ח, 21 באוגוסט 1868) היה רב ודיין אשכנזי, ראב"ד פראג במשך חמשים שנה. מכונה לעיתים שמעון ל"ש.
ביוגרפיה

נולד לרבי יהודה ליב ולאמו אסתר בעיר ליכטנשטאדט כיום הרוזנצין (אנ') שבצ'כיה, ועל שם העיר מכונה בשם "ליכטנשטאדט".
בשנת ה'תקע"ו (1816) נישא, ובשנים הראשונות לנישואיו עסק בלימוד תורה, בעוד אשתו נשאה בעול הפרנסה. בשנת ה'תקע"ט (1819) החל לכהן כדיין בעיר פראג.
בכ' בניסן ה'תקפ"ו, לאחר פטירת רבי אלעזר פלקלס, בעל שו"ת "תשובה מאהבה" מונה לראש בית המדרש של ישראל פרנקל פרימוס בפראג.
במהלך חייו כתב פירושים לכל התלמוד, אך רק פירושיו לששה סדרי משנה נדפסו בשם "שש המערכות". כתביו הנותרים שמורים כיום במוזיאון היהודי בפראג.
בהקדמות לששת הכרכים, שבהם נדפסו פירושיו, נכללים חלקים מדרשות רבות שנשא. דרשות אלו מעידות על כישרון נדיר של דרשן בית כנסת ומהוות ביטוי מובהק למסורת הוותיקה של רבני פראג.
הרבה להתכתב עם חכמי דורו, למשל, רבי עזריאל הילדסהיימר.
נפטר בג' באלול ה'תרכ"ח, 21 באוגוסט 1868 בגיל 71, בעיר פראג.
משפחתו

בנו רבי קלמן נולד י"ב בטבת תקפ"ג.
הערות שוליים

↑  רבי חיים בנימין פונטרימולי קורא לו בספרו "פתח הדביר": "מהר"ש אשכנזי".
↑  נפטר בג' בתשרי תר"ג.
↑  ראו: "חידושי רבי עזריאל", גיטין סא א, עמ' רסא.
↑  אביו הביאו כמה פעמים חידושים בשמו, ובמסכת בבא מציעא, פרק ג, משנה ב, הביא הדרוש שדרש בהבר מצווה שלו, בשבת פרשת ויחי שנת תקצ"ו.
| --- | --- |
בקרת זהויות :  NLI: 987007309112705171  GND: 1018907777  ISNI: 0000 0000 6805 2393  LCCN: nr94013942  NKC: zmp20201062926  NTA: 400649381  VIAF: 4811583   WorldCat (עם VIAF): 4811583
קו החוף המזרחי הראשי

| --- | --- |

 מידע כללי
 מדינה:  הממלכה המאוחדת
 מפעיל:  רכבת לונדון וצפון-מזרח קרוסקנטרי ואחרים
 מידע על ההקמה
 פתיחת המסילה:  1850
 מידע על המסילה
 תחילת המסילה:  תחנת קינגס קרוס, לונדון
 סיום המסילה:  תחנת וייברלי, אדינבורו
 סוג המסילה:  קו ראשי
 אורך המסילה:  632 ק"מ
 רוחב המסילה:  1,435 מ"מ (סטנדרטי)
 מתח חשמלי:  25 קילוולט זרם חילופין (AC)
 מספר נוסעים בשנה:  כ-20 מיליון
 מספר התחנות:  52
 תרשים המסילה
 
 
קו החוף המזרחי הראשי (באנגלית: East Coast Main Line או ECML) היא מסילה חשמלית וקו ראשי המחבר את העיר לונדון (תחנת קינגס קרוס) לאדינבורו (תחנת וייברלי) ומשרתת את אזור מזרח אנגליה.
קו החוף המזרחי הוא נתיב תחבורה עיקרי המחבר את דרום וצפון בריטניה במסלול מהיר, הוא עובר סמוך לציר כביש ה-A1 המרכזי ומשתמשים בו כעשרים מליון נוסעים בשנה. הקו עובר ב-52 תחנות, כאשר המפעילה העיקרית של שירותים לאורך הקו היא חברת רכבת לונדון וצפון-מזרח (LNER) ולצידה חברת לומו (Lumo) המפעילה קווים מהירים, טרנספניין אקספרס וקרוסקנטרי המשרתות את החלק הצפוני של הקו, סקוטרייל (חברת הרכבות הלאומית של סקוטלנד) המפעילה קווים בעיקר בין בריק על הטוויד לאדינבורו, ועוד מספר מפעילות וקווים פרווריים קטנים יותר העוברים במקטעים של הקו.
הקו הראשי עצמו הוא באורך 632 ק"מ, הוא עולה צפונה מלונדון ועובר בין היתר בערים פיטרבורו, לינקולן, דונקסטר, לידס, יורק, דרהאם, ניוקאסל על הטיין, מורפת', בריק על הטוויד, דאנבר ואדינבורו.
היסטוריה

קו החוף המזרחי הראשי נוצר ממספר מסילות רכבת אזוריות שנפתחו בשלבים, אך בניגוד לקו הראשי של החוף המערבי, הקטע הסקוטי מאדינבורו לבריק על הטוויד היה הראשון שנפתח ב-22 ביוני 1846 על ידי רכבת צפון בריטניה (NBR) שבסיסה באדינבורו. הקטע בין לונדון ליורק היה בעיקרו בפיתוח הרכבת הצפונית הגדולה (GNR) ונפתח ב-1849, בעוד שחלקים אחרים התאחדו תחת הרכבת הצפון מזרחית (NER) ב-1854. ב-1860 שלושת החברות העיקריות שניהלו את הקווים במזרח אנגליה ביססו שיתוף פעולה תחת מטריה של "חברת החוף המזרחי המשותפת" (East Coast Joint Stock), בעת מיזוג חברות הרכבת בבריטניה, שיתוף פעולה זה הפך לבסיס לחברת רכבת לונדון וצפון-מזרח ב-1 בינואר 1923.
בין 1976 ל-1991 הקו כולו שודרג לתשתית חשמלית הכוללת קוי חשמל עיליים 25 קילו ואט, מה שאיפשר לרכבות החשמליות המהירות יותר לעשות שימוש בקו ולקצר בכך את זמני הנסיעה.
מפעילות וקווים עיקריים

|  | שם | מהירות מרבית | קווים |  |
| --- | --- | --- | --- | --- |

רכבת לונדון וצפון-מזרח
|  | אינטרסיטי 225 | 200 קמ"ש | לונדון - לידס  לונדון - יורק |  |
|  | בריטיש רייל סדרה 800 "אזומה" בריטיש רייל סדרה 801 "אזומה" | 200 קמ"ש | לונדון - אינוורנס לונדון - אדינבורו |  |

‏גרנד סנטרל (אריבה)
|  | בריטיש רייל סדרה 180 "אדלנטה" | 200 קמ"ש | לונדון - סנדרלנד  לונדון - ברדפורד |  |

‏טרנספניין אקספרס
|  | בריטיש רייל סדרה 802 "נובה 1"‏ | 200 קמ"ש | יורק - ניוקאסל על הטיין   יורק - אדינבורו |  |

‏לומו (קבוצת פירסט)
|  | בריטיש רייל סדרה 803 | 200 קמ"ש | לונדון - אדינבורו |  |

‏קרוסקנטרי (אריבה)
|  | בריטיש רייל סדרה 220 בריטיש רייל סדרה 221 | 200 קמ"ש | דונקסטר - אברדין   יורק - אברדין לונדון - ברדפורד |  |

‏סקוטרייל
|  | בריטיש רייל סדרה 380 | 161 קמ"ש | דרם - אדינבורו (פרוורית) |  |
|  | בריטיש רייל סדרה 385 | 161 קמ"ש | דרם - אדינבורו (פרוורית) |  |
הערות שוליים

1 2 3  East Coast Main Line (ECML), Edinburgh to London, Railway Technology, ‏16 ביולי 2012
1 2  East Coast route, נטוורק רייל
↑  East Coast Main Line, Scottish Places
↑  East Coast Joint Stock Railway 1860 - 1922, מוזיאון המדע'"`UNIQ--nowiki-00000006-QINU`"'(ארכיון)
↑  Celebrating 100 years, London North Eastern Railway
רכבת מסדרה 37 של נטוורק רייל ומאחוריה רכבת "אזומה" של רכבת לונדון וצפון-מזרח, סמוך ליורק.
רכבת מסדרה 185 של טרנספניין אקספרס.
סקובי-דו ומלך הגובלינים

| --- | --- |

עטיפת ה-DVD של הסרט
 מבוסס על:  "סקובי דו" מאת ג'ו רובי וקן ספירס
 בימוי:  ג'ו סיקטה
 הופק בידי:  Joe Sichta 
 תסריט:  ג'ו סיקטה
 עריכה:  ג'ו גייל
 מדבבים:  קייסי קאסם מינדי קון פרנק ולקר גריי דלייסל היידן פנטייר ויין נייט וולאס שון ג'יי לנו טים קארי ג'יימס בלושי לארי ג'ו קמפבל לורן באקול טום אדקוקס ראסי טיילור
 מוזיקה:  תומאס צ'ייס
 מדינה:  ארצות הברית ארצות הברית
 חברת הפקה:  האחים וורנר הנפשה
 חברה מפיצה:  Warner Home Video
 שיטת הפצה:  וידאו על פי דרישה, ישירות לווידיאו, הוצאה ביתית 
 הקרנת בכורה:  23 בספטמבר 2008
 משך הקרנה:  74 דקות
 שפת הסרט:  אנגלית 
 סוגה:  קומדיית אימה, סרט קומדיה, ספרות בלשית 
 תקופת התרחשות:  ליל כל הקדושים 
 סרט קודם:  סקובי-דו ותעלומת איש השלג 
 סרט הבא:  סקובי-דו וחרב הסמוראי 
 דף הסרט ב־IMDb
 
סקובי-דו ומלך הגובלינים (באנגלית: Scooby-Doo! and the Goblin King) היא קומדיה בלשית מונפשת אמריקאית משנת 2008. זהו הסרט השנים-עשר בסדרת סרטי ההנפשה של סקובי-דו שיצא ישירות לווידאו שהופקו על ידי האחים וורנר הנפשה (אם כי הוא השתמש בלוגו של האנה-ברברה בסוף הסרט). ה-DVD הופץ ב-23 בספטמבר 2008. זוהי הסרט המונפש הראשון של סקובי-דו שהופק לחלוטין ללא אף אחד מהמפיקים המקוריים, ויליאם האנה וג'וזף ברברה.
עלילה

חבורת "מסתורין בע"מ" משתתפת בקרנבל ליל כל הקדושים השנתי של קולסוויל, שם הם נתקלים בקוסם בשם "קרודסקי המדהים". לאחר שהוא מסרב לתת לסקובי-דו לראות את התוכנית האחרונה שלו על גרימת תאונה, סקובי ושאגי רוג'רס מתנקמים בכך שהם חושפים בפומבי את קרודסקי בתור הונאה, מה שגורם לו להישבע לנקום בזמן שהחבורה נזרקת מהקרנבל. אף על פי כן, הם מחליטים לצאת לתעלול או ממתק .
בינתיים, הפיה הנסיכה וילו נכנסת לאוהל של קרודסקי וחושפת בטעות את קיומו של חפץ רב עוצמה בשם שרביט הגובלין. כשהוא מחליט למצוא אותו ולהשתמש בו כדי להשתלט על העולם, וילו מנסה לעצור אותו, אך ללא הצלחה, ומאפשרת לקרודסקי ללכוד אותה ולספוג את הקסם שלה כדי להפוך לקוסם אמיתי.
במקביל, שאגי וסקובי מגלים "חנות קסמים אמיתית". הבעלים, מר גיבלס, מגלה להם שהקסם הוא אמיתי לפני שקרודסקי מפריע להם בזמן שהוא לוכד מחדש את וילו. לאחר מכן הוא הופך את גיבלס לארנב וגונב את הציוד הקסום שלו לפני שהוא עוזב. כשהבין את מזימתו של קרודסקי, גיבלס מפציר בשאגי וסקובי לעצור אותו, מעניק להם תחפושות מפלצתיות, שולח אותם לעולם הרוחות, ומזהיר אותם לחזור לפני הזריחה או שהם יהיו לכודים שם לנצח. עם הגעתם, הזוג נאבק למצוא את הבעלים של שרביט הגובלינים, מלך הגובלינים, אך בסופו של דבר נתקלים בג'ק או'לנטרן ובמכשפה הגדולה, שמשתמשת במקל המטאטא המעופף שלה "ברומי" כדי להעביר אותם לטירת מלך הגובלינים, רק כדי להיות הופל על ידי עוזריו הטיפשים של המונרך, גלוב וגלום. נחיתה בהתרסקות בכפר פיות ביער מחוץ לטירה, שאגי וסקובי נתקלים בפיות שעוזרות להם להגיע לכניסה. הם משתמשים בשיקוי שהמכשפה הגדולה נתנה להם כדי ללבוש תחפושות חדשות ולהסתנן לטירה, אבל הם מתפוגגים, מה שמוביל אותם לשבי ונשלחים לצינוק, למרות שהם ניצלים על ידי ג'ק, הפיות וברומי.
במקום אחר, שאר חברי "מסתורין בע"מ" מגלים את קרודסקי משוחח עם מלך הגובלינים, שמסכים בחוסר רצון להחליף את השרביט שלו בווילו, בחצות. בעוד קרודסקי עוסק בכאוס על טבעי, ולמה דינקלי מתעלפת מחוסר יכולת להבין את האירועים בזמן שפרד ג'ונס ודפני בלייק מגבשים תוכנית לעצור את הסחר. כשחצות מגיעה, הצמד מקפיץ את המלכודת שלהם, אך רק מצליחים ללכוד את מלך הגובלינים בזמן שקרודסקי משיג את השרביט ומוביל צבא של גובלינים בהשתלטות על העולם והפיכת אנשים למפלצות. תוך זמן קצר, שאגי, סקובי, ג'ק וברומי מגיעים, כשג'ק מקריב את עצמו כדי להביס את קרודסקי. סקובי תופס את השרביט ושובר את הכישופים של קרודסקי לפני שהוא מחזיר אותו למלך הגובלינים. לאחר מכן, מלך הגובלינים מגרש את וילו, שהתגלתה כבתו, על שגרמה למהומה; עוזר לג'יבלס להחיות את ג'ק; לוקח את קרודסקי בשבי; מחזיר את צבאו, וילו, ג'ק, ברום וג'יבלס לעולם הרוחות; ומוחק את הזיכרונות של פרד, דפני וולמה כדי לשמור על עולמו בטוח, למרות שהוא מאפשר לשאגי וסקובי לשמור על שלהם מאז שהם הוכיחו את אומץ ליבם.
דמויות ומדבבים

פרנק ולקר בתור סקובי דו, פרד ומנצח אקספרס של העולם הבא
קייסי קאסם בתור שאגי
מינדי קון בתור ולמה
גריי דליסל בתור דפני, מכשפה חתולה ודבורת הדבש
היידן פנטייר בתפקיד הפיה הנסיכה וילו
ויין נייט בתפקיד קרודסקי המדהים
וולאס שון בתור מר גיבלס
ג'יי לנו בתור ג'ק או'לנטרן
טים קארי בתור מלך הגובלינים ואדם זאב
ג'יימס בלושי בתפקיד גלוב
לארי ג'ו קמפבל בתפקיד גלום
לורן באקול בתפקיד המכשפה הגדולה
טום אדקוקס בתור ספארקפלאג
ראסי טיילור בתור מכשפה ינשופה וטידליווינק
שירים מקוריים

"מי בדלת?" - שירה: וולאס שון
"חבטה בלילה" - שירה: מפלצות ליל כל הקדושים
"גובלין אוגי בוגי" - שירה: ג'ים בלושי
הערות שוליים

1 2  ""Scooby-Doo & The Goblin King" The Frightfully Entertaining Original Full Length Film Scares Up Loads Of Fun September 23, 2008 From Warner Home Video". אורכב מ-המקור ב-2020-10-23.
↑  DeMott, Rick (23 בספטמבר 2008). "SCOOBY-DOO AND THE GOBLIN KING (2008) (**)". Animation World Network. נבדק ב-30 בינואר 2024. {{cite web}}:  (עזרה)
פרנסיסקו סאנצ'ז

| --- | --- |

 לידה:  11 באפריל 1805 סאן חוזה, קליפורניה
 פטירה:  8 בספטמבר 1862 (בגיל 57) סן פרנסיסקו, ארצות הברית 
 מדינה:  ארצות הברית 
 מקום קבורה:  מסיון סן פרנסיסקו דה אסיס
 בת זוג:  מריה תאודורה היגורה
 
פרנסיסקו מריה סאנצ'ז (באנגלית: Francisco María Sánchez) היה פוליטיקאי, קצין צבא וחוואי מקליפורניה, ששימש כאלקלדה (ראש עיר) ה-8 של סן פרנסיסקו ומפקד הפרסידיו של סן פרנסיסקו.
סאנצ'ז היה הזכיין של ראנצ'ו סן פדרו בשטח של 36,122 דונם ובנה את פארק סאנצ'ז אדובי בפסיפיקה. הוא היה אחיו של חוזה דה לה קרוז סאנצ'ז, ששימש כאלקלדה ה-11 של סן פרנסיסקו.
חייו

פרנסיסקו סאנצ'ז נולד בסן חוזה, קליפורניה והיה בנם של אנה ג'וזפה סוטו ושל חוזה אנטוניו סאנצ'ס (1773–1843), זכיין של רנצ'ו בורי בורי. אחיו של פרנסיסקו, חוזה דה לה קרוז סאנצ'ז, היה גם אלקלדה של סן פרנסיסקו.
הוא התחתן עם מריה תאודורה היגורה ונולדו להם תשעה ילדים.
במהלך 1842 עד 1846, סאנצ'ז הקים את פארק סאנצ'ז אדובי באזור שהוא כיום פסיפיקה, קליפורניה.
הוא גם שימש כמנהיג התגובה הצבאית המקסיקנית הכושלת למרד הרפובליקה של קליפורניה ב-14 ביוני 1846, אשר ביסס את שליטת ארצות הברית בקליפורניה המקסיקנית. סאנצ'ז נקבר במיסיון סן פרנסיסקו דה אסיס בסן פרנסיסקו.
הערות שוליים

1 2  Early San Francisco Street Names - 1846-1849, www.sfmuseum.org
↑  Sanchez Adobe Park, Clio (באנגלית)
| --- | --- |
בקרת זהויות :  LCCN: no2007109684  SNAC: w62n6mrk  VIAF: 31784198   WorldCat (עם VIAF): 31784198 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קברו במסיון סאן פרנסיקו דה אסיס
אן באולינג

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1 ביוני 1943 פורטלנד, ארצות הברית 
 פטירה:  8 בדצמבר 2000 (בגיל 57) דיוויס, ארצות הברית 
 שם לידה:  Ann Trommershausen 
 ענף מדעי:  גנטיקה 
 מקום לימודים:  מכללת קרלטון  אוניברסיטת קליפורניה בדייוויס 
 מנחה לדוקטורט:  ג'ורג' סטבינס 
 מוסדות:  אוניברסיטת קליפורניה בדייוויס 
 
אן טרומרסהאוזן באולינג (באנגלית: Ann Trommershausen Bowling;‏ 1 ביוני 1943 – 8 בדצמבר 2000) הייתה גנטיקאית אמריקאית. באולינג התמקדה בחקר סוס הבית, וערכה מחקרים בתחומי הגנטיקה המולקולרית והציטוגנטיקה.
עסקה בפיתוח בדיקות לקביעת הורות של בעלי חיים, תחילה בשנות השמונים על ידי בדיקות סוג דם, ולאחר מכן בשנות התשעים, באמצעות בדיקות סקר גנטיות. מאוחר יותר נודעה בעיקר בשל מחקרים בנושאי מחלות תורשתיות של סוסים, גנטיקה של צבעי פרווה של סוסים, אבולוציה של סוסים ופיתוח גזעי סוסים. היא חקרה את הגנטיקה של אוכלוסיית סוסי הפרא, עשתה עבודה ניכרת כדי לסייע בשימור תת-המין סוס פרז'וואלסקי, והייתה מהמייסדות של הפרויקט הבינלאומי למיפוי גנום הסוס. באולינג הייתה פרופסורית חיצונית באוניברסיטת קליפורניה בדייוויס (UCD), ועד לפטירתה בשנת 2000 הייתה מנהלת משותפת של המעבדה לגנטיקה וטרינרית באוניברסיטה. נפטרה ב-8 בדצמבר 2000, בגיל 57, ככל הנראה בעקבות שבץ מוחי.
ביוגרפיה

אן באולינג (לבית טרומרסהאוזן) נולדה ב-1 ביוני 1943 בפורטלנד (אורגון). הוריה, קלייר בואן וויליאם ארנסט טרומרסהאוזן עבדו ברשת ניהול האנרגיה בונוויל[דרושה הבהרה]. בילדותה עברה עם משפחתה להתגורר בבולדר, קולורדו, שם  למדה בבית הספר התיכון בולדר. היא בוגרת לימודי תואר ראשון בקולג' קרלטון במינסוטה.
ביוגרפיה > נישואיה

בשנת 1981 נישאה למייקל באולינג. השניים חלקו עניין מקצועי בתחומי הגנטיקה עוד לפני נישואיהם: בשנת 1980 השתמשה אן ברישום גזעים שביצע מייקל לצורך מחקרה על מחלות גנטיות. מייקל באולינג כתב כמה מאמרים על גנטיקה של הסוס הערבי והזוג גם שיתף פעולה במחקר של גנום מיטוכונדרי בקווים גנטיים של סוסים ערביים. בתם, לידיה, עוסקת בווטרינריה לאחר לימודים אקדמאים בתחום.
ביוגרפיה > גידול סוסים

באולינג בעצמה גידלה סוסים ערבים, והייתה ממייסדי חוות גידול הסוסים "New Albion Stud" יחד עם בעלה והוריה. עוד בילדותה היו בבעלות הוריה סוסים חצי ערבים כשהמשפחה התגוררה בקולורדו; בבעלות אביה של אן, מייקל באולינג, היו סוסים ערבים מאז 1962. המשפחה הקימה את החווה בספטמבר 1980, בערך באותו זמן בו אן נישאה למייקל. לאחר מותה של אן החווה המשיכה לפעול ותוחזקה על ידי בעלה וביתה של אן. מחקר של באולינג על גנום מיטוכונדרי בסוס הערבי מצא כי רישומי אילן יוחסין שתועדו בארצות הברית ברישומים מסודרים, היו לרוב אמינים עבור סוסים ערבים מרגע הייבוא שלהם לארצות הברית ואילך. אבל עבודת המחקר שלה גם העמידה בסימן שאלה את האמונה הרווחת בקרב מגדלים של סוסים ערבים, לפיה סוסים שיובאו מאזורי המדבר וזוהו על ידי קווי סכר היסטוריים או "זנים" ספציפיים באילן היוחסין שלהם, מקורם למעשה בקבוצות מטרילינאליות ספציפיות. באולינג גם מצאה שכמה מזני סוסים שהתיימרו להיות מאותו המוצא של 'זן' גידול מדברי, כלל לא היו קשורים זה לזה, וכמה סוסות שמוצאן נטען שהן משושלות שונות, התברר שהן היו קשורות באופן רחוק.
קריירה

באולינג קיבלה את תואר הדוקטורט שלה בשנת 1969 מאוניברסיטת קליפורניה בדייוויס, והשלימה את התזה שלה בנושא גנטיקה של צמחים בהנחיה של הבוטנאי והגנטיקאי ג'י לדיארד סטבינס. היא הצטרפה לפקולטה של אוקסידנטל קולג' בלוס אנג'לס בשנת 1968, ולאחר מכן התקבלה לעבודה באוניברסיטת קליפורניה בשנת 1973 שם עבדה עד לעת פטירתה, כמרצה שלא מן המניין ומנהלת שותפה של המעבדה לגנטיקה וטרינרית.